Komuniké

	Vláda Slovenskej republiky na svojom zasadaní  ................... vzala na vedomie Správu o priebehu realizácie podporných finančných programov pre malé a stredné podnikanie za II. polrok 2001.

	Možnosť prístupu k finančným a úverovým mechanizmom má podstatný význam pre rozvoj malého a stredného podnikania. Na riešení týchto potrieb sa podieľa jednak vláda SR,  ako aj ďalšie inštitúcie a fondy.

	 Národná agentúra pre rozvoj malého a stredného podnikania spolu s vybranými komerčnými bankami realizuje Podporný úverový program, Mikropôžičkový program a Program štartovacieho kapitálu (Seed Capital Company). Skúsenosti s realizáciou Podporného úverového programu sú mimoriadne pozitívne. Na kapitálovom zabezpečení tohoto programu sa už v štyroch ročníkoch rovnakým dielom podieľali štátny rozpočet, Program PHARE Európskej únie a vybrané komerčné banky. Slovenská záručná a rozvojová banka, š. p. ú. realizuje 9 záručných, 7 príspevkových programov a 3 podporné programy pre malých a stredných podnikateľov.

	Finančné programy pre malých a stredných podnikateľov okrem uvedených inštitúcií realizuje aj Slovensko-americký podnikateľský fond a Exportno-importná banka SR.
	
	Celkovo za II. polrok 2001 bola poskytnutá úverová pomoc  pre malých a stredných podnikateľov z domácich prostriedkov vo výške  823,357 mil. Sk, z prostriedkov zahraničnej pomoci vo výške  126,434 mil. Sk a vo forme kapitálových investícii do malých a stredných podnikov bola poskytnutá pomoc vo výške 159,3 mil. Sk.